**RAŠINIO apipavidalinimas**

Venk korektūros klaidų, kurios atspindės vertintojams Tavo nevalyvumą ir mažaraštystę. Naudok **lietuviškas** raides bei kabutes („ …“)[[1]](#footnote-1). Taisyklingai rašyk trumpuosius ir ilguosius brūkšnius. Trumpasis brūkšnys „-“ naudojamas keliant žodį, sudarant žodžių junginius, nei prieš, nei po jo tarpų neturėtų būti, trumpasis brūkšnys įsiterpia tarp raidžių ar skaičių. Kaip skyrybos ženklas sakiniuose naudojamas ilgasis brūkšnys („–“)[[2]](#footnote-2), prieš jį ir po jo dedami tarpai. Rašiniai, kurie parašyti ne lietuviškais rašmenimis arba kuriuose esama daug klaidų, bus nevertinami.

Tekstas rašomas ant balto popieriaus A4 formato lapuose **Times New Roman 12 pt šriftu** ir 1,5 intervalu tarp eilučių. Jis privalo būti sulygiuotas (tiek kairėje, tiek dešinėje). Pirmosios pastraipų eilutės atitrauktos nuo krašto. Teksto puslapyje iš kraštų paliekamos tuščios paraštės: kairėje pusėje – 30 mm, dešinėje – 10 mm, viršuje – 20 mm, apačioje – 20 mm.

**Tituliniame lape** rašinio autorius ir pavadinimas rašomas **Times** **New Roman 16 pt šriftu** ir paryškinamas (žr. **1 priedą**).

Teksto lapai **numeruojami** ištisai, pradedant tituliniu (šio lapo numeris nerašomas). Puslapio numeris rašomas teksto apačioje tuščios paraštės dešinėje pusėje arabiškais skaitmenimis, nededant nei taško, nei brūkšnelių.

**Citatos** privalo būti **kabutėse**, o autorių ir puslapį gali nurodyti naudodamasis skliausteliais arba išnašomis. Jei ne cituoji, o perpasakoji autoriaus mintį, taip pat neužmiršk pažymėti puslapio.

**1 priedas. Konspekto titulinio lapo pavyzdys**

**2 priedas. Literatūros sąrašo taisyklės ir pavyzdys**

Rašinys

**Moksliškumas kaip imunitetas tiesai**

**Marius Vasiliauskas**

8 kl. (gudručiai)

1994-09-01

Žalių lapų g. 3, Braškiškės, Molėtų r.

St. Šalkauskio kuopa

Tel nr.: 860088006

El. paštas: marius.vasiliauskas@ateitis.lt

MAŽA 2013

# Literatūros sąrašo sudarymo taisyklės

Literatūros sąrašas pateikiamas teksto pabaigoje abėcėlės tvarka. Literatūros sąraše pirmiausiai rašoma autoriaus pavardė, po to vardo pirma raidė. Popiežių atveju rašomas visas vardas. Tada kursyvu rašomas pavadinimas, o po to paprastu šriftu miestas, leidykla ir išleidimo metai. Jei tai straipsnis iš periodinio leidinio – visų pirma rašomas straipsnio pavadinimas, po dviejų pasvirųjų brūkšnių rašomas leidinys, išleidimo metai ir numeris. Jei straipsnis iš internetinės svetainės, pateikiama jos nuoroda.

Paminėtus atvejus gali pamatyti pavyzdyje:

# Literatūros sąrašas

Benediktas XVI. *Popiežius menininkams: Grožis – kelias* Dievop // Bažnyčios žinios, 2009 (23).

Lewis, C. S. *Kipšo laiškai*. Vilnius: Katalikų pasaulio leidiniai, 2011.

Maceina A. *Kas yra ateitininkas?* // Ateitis, 1949 (9).

Scruton R. *Grožis ir profanacija*. <http://www.bernardinai.lt/straipsnis/2011-10-17-roger-scruton-grozis-ir-profanacija/70414>.

1. Apatinės lietuviškos kabutės gali būti dedamos įvedant Alt+0132, o viršutinės – Alt+0147 (įspaudus Alt klavišą numeriai vedami dešinėje klaviatūros dalyje esančiais skaičiais pažymėtais klavišais). [↑](#footnote-ref-1)
2. Alt+0150. [↑](#footnote-ref-2)